smcproject/ml-wiki-sentences huggingface dataset:
എമിനെം, ഡോ. ഡിആർഇ എന്നിവരുടെ സഹായത്തോടെ ഇദ്ദേഹം ലോകത്തിലെ ലോകത്തിലെ ഏറ്റവുമധികം വില്പ്പനയുള്ള റാപ്പ് ഗായകരിലൊരാളായി.
2003-ൽ ജി-യൂണിറ്റ് എന്ന പേരിൽ ഒരു റെക്കോർഡ് ലേബൽ ആരംഭിച്ചു.
ജാ റൂൾ , ദ ഗെയിം , ഫാറ്റ് ജോ , റിക്ക് റോസ് എന്നിവരുൾപ്പെടെ പല റാപ്പാർമാരുമായും 50 സെന്റ് തർക്കങ്ങളിലേർപ്പെട്ടിട്ടുണ്ട്.
ആത്മകഥാംശമുള്ള ഗെറ്റ് റിച്ച് ഓർ ഡൈ ട്രൈയിങ് (2005), ഇറാക്ക് യുദ്ധത്തിന്റെ പശ്ചാത്തലത്തിലുള്ള ഹോം ഓഫ് ദ ബ്രേവ് (2006), റൈറ്റ്ചസ് റ്റു കിൽ (2008) എന്നീ ചലച്ചിത്രങ്ങളിലും ഇദ്ദേഹം അഭിനയിച്ചിട്ടുണ്ട്.
50 സെന്റ്
അബഹ ഇംഗ്ലീഷ് വിലാസം https://ml.wikipedia.org/wiki/Abha
സൗദി അറേബ്യയിലെ അസീർ പ്രവിശ്യയിൽ ദക്ഷിണ-പശ്ചിമ ദിക്കിൽ സമുദ്ര നിരപ്പിൽ നിന്നും 2200 മീറ്റർ ഉയരത്തിൽ സ്ഥിതി ചെയ്യുന്ന പട്ടണമാണ്‌ അബഹ ( അറബി : أبها ‬ ) .
സൗദിയിലെ ഒരു പ്രമുഖ വിനോദ സഞ്ചാര കേന്ദ്രം കൂടിയാണ് അബഹ.
പ്രകൃതി കനിഞ്ഞനുഗ്രഹിച്ച അൽസഭ പ്രദേശങ്ങൾ അബഹയുടെ പ്രത്യേകതയാണ്.
ജനബാഹുല്യം കൊണ്ടും വൈവിധ്യമാർന്ന സാംസ്കാരിക പരിപാടികൾ കൊണ്ടും സൗദിയിലെ ടൂറിസം ഭൂപടത്തിൽ സ്ഥാനം പിടിച്ച ആഘോഷമാണ് അബഹ ഫെസ്റ്റിവൽ .
ഫൈസൽ ഇബ്നു ഖാലിദ്‌ രാജകുമാരനാണ് അബഹ ഉൾപ്പെടെയുള്ള അസീർ മേഖലയുടെ ഭരണാധികാരി.
സൗദി അറേബ്യയിലെ പ്രധാന വിനോദസഞ്ചാരകേന്ദ്രമാണ്‌ അബഹ.
അൽഗറ, അൽ സുദ, ഹബ്ല, രിജാൽ അൽമ, പച്ചമല തുടങ്ങിയ പ്രകൃതിരമണിയ പ്രദേശങ്ങൾ അടങ്ങിയതാണ് അബഹ വിനോദ സഞ്ചാരമേഖല.
ആപ്പിൾ - മുന്തിരിത്തോട്ടങ്ങൾ നിറഞ്ഞുനിൽക്കുന്ന അൽ നമാസ്, ബല്ലസ്മാർ, സബ്തുൽ അലായ തുടങ്ങിയ സ്ഥലങ്ങൾ അബഹയുടെ അടുത്താണ്.
സീസണിൽ ഗൾഫ് മേഖലയിൽ നിന്നെല്ലാം സന്ദർശകർ എത്താറുണ്ട്.
കാലവസ്ഥയുടെ പ്രത്യേകത കൊണ്ട് അനുഗൃഹീതമാണ്‌ ഈ പ്രദേശം.
സൗദി അടക്കമുള്ള ഗൾഫ് രാജ്യങ്ങളിൽ കടുത്ത ചൂട് അനുഭവപ്പെടുന്ന സമയത്തും ഇടയ്ക്കിടെ പെയ്യുന്ന മഴയും മഞ്ഞുവീഴ്ചയുമെല്ലാം ഈ പ്രദേശത്തെ ശൈത്യകാലാവസ്ഥയിൽത്തന്നെ നിലനിർത്തുന്നതാണ് സഞ്ചരികളെ ഇങ്ങോട്ട് ആകർഷിക്കുന്ന മുഖ്യഘടകം.
ഗൾഫ് മേഖലയിലെ തന്നെ ഏറ്റവും ഉയരം കൂടിയ ഭാഗമാണ്‌ ഇവിടം.
മഴയും കോടമഞ്ഞും ആലിപ്പഴവർ‍ഷവും ഇവിടെ സാധാരണമാണ്‌.
മലകൾ തമ്മിൽ ബന്ധിപ്പിക്കുന്ന കേബിൾ കാർ സർവീസ് കടന്ന്പോകുന്നത് അബഹ നഗരത്തിന്റെ കാഴ്ചകൾ ആസ്വദിക്കാൻ പറ്റുന്ന രൂപത്തിലാണ്‌.
അബ്ഹയിൽ നിന്ന് ദർബിലേക്കുള്ള ചുരം കയറിയുള്ള യാത്ര ആനന്ദകരമാണ്.
സൂദ കോടമഞ്ഞിൽ കുളിച്ച് നിൽക്കുന്ന സൂദ മലമുകളിലെ ഒരു സമതലം
അബഹയിലെ ഒരു പ്രധാന പർവതമാണ്‌ സൂദ.
ഇതിന്‌ മുകളിൽ സമതലമായ പ്രദേശങ്ങളുണ്ട്.
ഇവിടത്തെ അനുകൂല കാലാവസ്ഥയിൽ ആപ്പിൾ തോട്ടങ്ങൾ പോലും സമൃദ്ധമായി കാണപ്പെടുന്നു.
ഹബ്‌ല ഹബ്‌ലയിലെ കേബിൾ കാർ സർവീസ്
അബഹയിലെ ഒരു താഴ്വരയാണ്‌ ഹബ്‌ല.
ചെങ്കുത്തായ പാർശ്വങ്ങളാണ്‌ ഈ താഴ്വരക്കുള്ളത്.
തന്മൂലം പണ്ടു കാലത്ത് മുകളിൽ നിന്ന് തൂക്കിയിട്ട കയർ വഴിയാണ്‌ ആളുകൾ ഇങ്ങോട്ട് വന്നിരുന്നത്.
അത് കൊണ്ട് കയർ (ഹബ്ൽ) എന്നതിൽ നിന്നുമാണ്‌ ഹബ്‌ല എന്ന പേർ ലഭിച്ചത്.
സൗദി രാജവംശത്തിന്റെ അസ്തിത്വം അംഗീകരിക്കാതിരുന്ന ഒരു ഗോത്രമാണ്‌ ഇവിടെ താമസിച്ചിരുന്നത് എന്നാണ്‌ പറയപ്പെടുന്നത്.
ചില വീടുകളും അവയിൽ ചില മനുഷ്യാവശിഷ്ടങ്ങളും ഇന്നും അവിടെ കാണപ്പെടുന്നു.
അബഹ ഫെസ്റ്റിവൽ
രാജ്യത്തെ പ്രമുഖ വിനോദസഞ്ചാരകേന്ദ്രമായ അബഹയിൽ നടക്കുന്ന വേനൽക്കാല ആഘോഷമാണ് അബഹ ഫെസ്റ്റിവൽ.
നിരവധി സാംസ്‌കാരിക, വിനോദ, കായിക പരിപാടികൾ ഉൾപ്പെടുന്നതാണ് അബഹ ഫെസ്റ്റിവൽ.
അസീർ ടൂറിസം പ്രമോഷൻ കൗൺസിൽ ആണ് മേള സംഘടിപ്പിക്കുന്നത്.
സൗദിയിലെ പരമ്പരാഗത വസ്തുക്കളും ഉത്പന്നങ്ങളും പ്രദർശനത്തിനും വില്പനയ്ക്കുമായി ഒരുക്കാറുണ്ട്.
ഫെസ്റ്റിവലിനോടനുബന്ധിച്ച് വിനോദസഞ്ചാരികൾക്കായി സൗദി ജിയോളജിക്കൽ സർവേക്കു കീഴിൽ എയർടാക്‌സി സർവീസ് ഉണ്ട്.
ഹെലികോപ്റ്ററാണ് എയർടാക്‌സിയായി ഉപയോഗിക്കുന്നത്.
അബഹ വിമാനത്താവളത്തിൽനിന്ന് പറന്നുയരുന്ന എയർടാക്‌സി സൂദ, ഫർഫ, ഹബ്‌ല തുടങ്ങിയ വിനോദകേന്ദ്രങ്ങളിലൂടെ പതിനായിരം അടി ഉയരത്തിൽവരെ പറന്ന് വിമാനത്താവളത്തിൽത്തന്നെ തിരിച്ചിറങ്ങും .
അബഹ അന്തർദേശീയ വിമാനത്താവളം
സൗദി അറേബ്യയിലെ അസീർ പ്രവിശ്യയിൽ അബഹയിൽ സ്ഥിതി ചെയ്യുന്ന വിമാനത്താവളമാണ്‌ അബഹ അന്താരാഷ്ട്ര വിമാനത്താവളം ( അറബി : مطار أبهـــا الدولي ‬ , ( IATA : AHB , ICAO : OEAB ) ).
ആഭ്യന്തര-അന്താരാഷ്ട വിമാനസേവനങ്ങൾ ഇവിടെ നിന്ന് നടത്തുന്നു.
വിമാനക്കമ്പനികളും ലക്ഷ്യസ്ഥാനവും
The following airlines operate regular scheduled and charter flights: വിമാനകമ്പനി ലക്ഷ്യസ്ഥാനം എയർ അറേബ്യ Sharjah Air Cairo Cairo , Sohag Egyptair Cairo flyadeal Dammam , Jeddah , Riyadh flydubai Dubai–International Flynas Al Baha , Bisha , Cairo , Dammam , Dubai–International , Gassim , Jeddah , Jizan , Khartoum (suspended), Medina , Riyadh , Sharurah , Wadi al-Dawasir Jazeera Airways Kuwait Nesma Airlines Cairo Nile Air Cairo Saudia Cairo , Jeddah , Medina , Riyadh , Tabuk , Ta’if അവലംബം പുറം കണ്ണികൾ ഫലകം:SkyVector Current weather for OEAB at NOAA / NWS Accident history for AHB at Aviation Safety Network
അബലാ ബോസ് ഇംഗ്ലീഷ് വിലാസം https://ml.wikipedia.org/wiki/Abala_Bose
സ്ത്രീകളുടെ വിദ്യാഭ്യാസത്തിനും വിധവകളുടെ ഉന്നമനത്തിനുമായി പ്രവർത്തിച്ചിരുന്ന ഒരു സാമൂഹ്യപ്രവർത്തകയായിരുന്നു ലേഡി അബലാ ബോസ് (ബംഗാളി: অবলা বসু) (8 ഏപ്രിൽ 1864 – 26 ഓഗസ്റ്റ് 1951) .
1864 ഏപ്രിൽ 8-ന് ധാക്കയിൽ തെലിർബാഗിൽ പ്രശസ്തമായ ദാസ് കുടുംബത്തിൽ ദുർഗാ മോഹൻ ദാസിന്റെ മകളായി ജനിച്ചു.
ബംഗ മഹിളാ വിദ്യാലയ, ബെതൂൺ സ്കൂൾ എന്നിവിടങ്ങളിലെ ആദ്യകാലവിദ്യാർഥികളിലൊരാളായിരുന്നു.
കൽക്കട്ട മെഡിക്കൽ കോളേജിൽ പ്രവെശനം നിഷേധിക്കപ്പെട്ടതിനെത്തുടർന്ന് 1882-ൽ മദ്രാസ് മെഡിക്കൽ കോളേജിൽ ബംഗാൾ ഗവണ്മെന്റിന്റെ സ്കോളർഷിപ്പോടെ ചേർന്നെങ്കിലും അനാരോഗ്യം നിമിത്തം പഠനം പൂർത്തീകരിക്കുവാൻ കഴിഞ്ഞില്ല.
1887-ൽ പ്രശസ്ത ശാസ്ത്രജ്ഞൻ ജഗദീശ് ചന്ദ്രബോസുമായുള്ള വിവാഹം നടന്നു.
ബംഗ മഹിളാ വിദ്യാലയ, ബെതൂൺ സ്കൂൾ എന്നീ സ്ഥാപനങ്ങളിലെ ആദ്യകാല വിദ്യാർത്ഥിനികളിലൊരാളായിരുന്നു അബല.
നന്നേ ചെറുപ്പത്തിൽ തന്നെ ഫെമിനിസ്റ്റ് ആശയങ്ങളിൽ ആകൃഷ്ടയായിരുന്നു.
സ്ത്രീകളുടെ ഉന്നതവിദ്യാഭ്യാസത്തിന്റെ ആവശ്യകതയെക്കുറിച്ച് അന്നത്തെ മുൻ‌നിര ഇംഗ്ലീഷ് പ്രസിദ്ധീകരണമായിരുന്ന മോഡേൺ റിവ്യൂ വിൽ അവർ എഴുതി.
അബലയുടെ സ്വാധീനം മൂലമാണ് ബെതൂൺ സ്കൂളിൽ സഹപാഠിയായിരുന്ന കാമിനി റോയ് സമാനാശയങ്ങളിൽ ആകൃഷ്ടയായത്.
സ്ത്രീകളുടെ വിദ്യാഭ്യാസവും വിധവകൾക്കുള്ള സാമ്പത്തികസഹായവും ലക്ഷ്യമിട്ട് അവർ 1915-ൽ നാരി ശിക്ഷാ സമിതി സ്ഥാപിച്ചു.
ദേശ്ബന്ധു ചിത്തരഞ്ജൻ ദാസ്‌, ജാദുമതി മുഖർജി , ആചാര്യ പ്രഫുല്ല ചന്ദ്ര റേ ,പ്രിയംബദ ബാനർജി, നീൽരത്തൻ സർക്കാർ, ബിമല ദാസ്‌, സർ ദേവപ്രസാദ്‌ സർബാധികാരി, സർ ഡി.സി. മിറ്റർ,സ്വാമി ശാരദനന്ദ, പ്രഫുല്ലനാഥ്‌ ടാഗോർ, എസ്‌.
എം. ബോസ്‌,ചാരുബാല മിറ്റർ, സുപ്രവ റേ മുതലായവരും ഈ ഉദ്യമത്തിൽ അവരോടൊപ്പമുണ്ടായിരുന്നു .
ഈ സംഘടന ഗ്രാമീണ മേഖലയിൽ 200-ഓളം വിദ്യാഭ്യാസസ്ഥാപനങ്ങൾ നിർമ്മിക്കുകയുണ്ടായി.
1910-1916 കാലഘട്ടത്തിൽ അവർ ബ്രഹ്മോ ബാലികാ ശിക്ഷാലയയുടെ സെക്രട്ടറിയായി പ്രവർത്തിച്ചിരുന്നു.
1916-ൽ  ജഗദീശ് ചന്ദ്രബോസിന് സർ പദവി ലഭിച്ചതോടെ അബല ലേഡി ബോസ് എന്നറിയപ്പെട്ടു.
1951 ഏപ്രിൽ 26-ന് നിര്യാതയായി.
അബാനോ ഇംഗ്ലീഷ് വിലാസം https://ml.wikipedia.org/wiki/Abano_(Kazbegi_municipality)
ജോർജ്ജിയയുടെ വടക്കുകിഴക്കൻ ഭാഗത്ത് സ്ഥിതിചെയ്യുന്ന ഒരു ഗ്രാമമാണ് അബാനോ - Abano ( Georgian : აბანო ).
കസ്‌ബെഗി മുൻസിപ്പാലിറ്റിയിൽ ടെറെക് നദിയുടെ ഇടത്തെ തീരത്താണ് ഈ ഗ്രാമം സ്ഥിതിചെയ്യുന്നത്.
മ്റ്റിസ്‌ഖേറ്റ-മ്റ്റിയാനേറ്റി പ്രവിശ്യയിൽ ഉൾപ്പെടുന്ന ഈ ഗ്രാമം ഇവിടത്തെ പ്രധാന നഗരമായ സ്റ്റീപന്റ്‌സ്മിൻഡയിൽ നിന്ന് 28 കിലോമീറ്റർ ദൂരെയായാണ് നിലകൊള്ളുന്നത്.
അബാനോ എന്ന പദത്തിന്റെ വാക്കർത്ഥം ഒരു കുളി എന്നാണ് (A Bath).
അബാക്ക ബഞ്ചി ടോപ്പ് വൈറസ്
നാനോവിരിഡേ കുടുംബത്തിലെ ഒരു രോഗകാരിയായ സസ്യവൈറസാണ് അബാക്ക ബഞ്ചി ടോപ്പ് വൈറസ് (എബിടിവി) .
അബാക്ക ( Musa textilis ), വാഴ (Musa sp.) എന്നിവയിൽ നിന്ന് എബിടിവി കണ്ടെത്തിയിരിക്കുന്നു.
ബനാന ബഞ്ചി ടോപ്പ് വൈറസുമായി (BBTV) എബിടിവിക്ക് വളരെയധികം സാമ്യതകളുണ്ട്, പക്ഷേ ജനിതകപരമായി വ്യത്യസ്തമാണ്.
അതിൽ ബിബിടിവിയുടെ ജീനോമിൽ കാണപ്പെടുന്ന രണ്ട് ഓപ്പൺ റീഡിംഗ് ഫ്രെയിമുകൾ ഇല്ല.
1915 ൽ ഫിലിപ്പൈൻസിലെ കാവൈറ്റിലെ സിലാങ്ങിൽ ആദ്യമായി കണ്ടെത്തിയ ഈ വൈറസ് അതിനുശേഷം രാജ്യത്തെ വിവിധ പ്രവിശ്യകളിലേക്ക് വ്യാപിക്കുകയും മാരകമായ നാശനഷ്ടങ്ങളുണ്ടാക്കുകയും ചെയ്തു.
2009 ൽ, കാർഷിക വകുപ്പിന്റെ ധനസഹായത്തോടെ ലോസ് ബാനോസ് യൂണിവേഴ്സിറ്റി ഓഫ് ഫിലിപ്പൈൻസ് ഗവേഷകർ എബിടിവിയെ പ്രതിരോധിക്കുന്ന ഒരു അബാക്കെ ഇനം വികസിപ്പിച്ചു.
മൊസൈക്, അബാക്ക് ബ്രാക്റ്റ് മൊസൈക് വൈറസുകളെ പ്രതിരോധിക്കാൻ സർവകലാശാല കൂടുതൽ ഗവേഷണപ്രവർത്തനം നടത്തുന്നു.
അബാക്കാ ഇംഗ്ലീഷ് വിലാസം https://ml.wikipedia.org/wiki/Abac%C3%A1
ഫിലിപ്പീൻസിൽ വളരുന്ന വാഴവർഗ്ഗത്തിൽ പെട്ട ഒരു സസ്യമാണ് അബാക്കാ അല്ലെങ്കിൽ "മ്യൂസാ ടെക്സ്റ്റൈലിസ്".
ഫിലിപ്പീൻസ് , ഇക്വഡോർ , കോസ്റ്റ റീക്ക എന്നീ നാടുകളിൽ ഈ സസ്യം വ്യവസായികാടിസ്ഥാനത്തിൽ നാരിനുവേണ്ടി കൃഷി ചെയ്യപ്പെടുന്നു.
ഒരു കാലത്ത് " മനിലാ -ചണം"(Manila hemp) എന്നറിയപ്പെട്ടിരുന്ന നാര് ഈ വാഴയുടെ കപടകാണ്ഡത്തിൽ (pseudo-stem) നിന്ന് വേർതിരിച്ചെടുക്കുന്നതാണ്.
ഇതു ശരാശരി നാലു മീറ്ററോളം ഉയരത്തിൽ വളരുന്നു.
ഇതിന്റെ നാര് മുൻകാലങ്ങളിൽ ചരടും കയറും നിർമ്മിക്കാൻ ഉപയോഗിച്ചിരുന്നു;  അബാക്കാ അരച്ച് കുഴമ്പാക്കിയ ശേഷം, തേയിലസഞ്ചികൾ, അരിപ്പുകടലാസ്, കറൻസിനോട്ടുകൾ മുതലായ സവിശേഷോല്പന്നങ്ങൾ നിർമ്മിക്കാൻ ഉപയോഗിക്കുകയാണു ഇപ്പോൾ കൂടുതലും പതിവ്.
തേങ്ങാച്ചകിരി, ഹെനെക്വിൻ, സൈസൽ എന്നിവയ്ക്കൊപ്പം ബലമുള്ളതാണ് ഇതിന്റെ നാര്.
സഞ്ചികൾ, പരവതാനികൾ തുടങ്ങിയ കരകൌശല വസ്തുക്കളും വസ്ത്രങ്ങളും, വീട്ടുപകരണങ്ങളും നിർമ്മിക്കാൻ അബാക്കാ നാര് ഉപയോഗിക്കപ്പെടുന്നു.
ഉപ്പു രസത്തെ ചെറുക്കാനുള്ള കഴിവ് മൂലം ഇത് കപ്പലുകളിൽ ആവശ്യമായ കയറുകളും മീൻപിടുത്ത വലകളും നിർമ്മിക്കാനും പ്രയോജനപ്പെടുന്നു.
ഫിലിപ്പീൻസിൽ ഇതു കയറിനുവേണ്ടി കൃഷി ചെയ്യപ്പെടുന്നതു കണ്ട ഡച്ചുകാർ 1925-ൽ ഡച്ചുസാമ്രാജ്യത്തിന്റെ ഭാഗമായിരുന്ന സുമാത്രയിൽ ഇതിന്റെ കൃഷി തുടങ്ങി.
1929-ൽ അമേരിക്കൻ കൃഷിവകുപ്പ് മദ്ധ്യഅമേരിക്കയിലും അബാക്കാ കൃഷിക്ക് തുടക്കമിട്ടു.
ബ്രിട്ടീഷ് ആധിപത്യത്തിലിരുന്ന വടക്കൻ ബോർണിയോയിൽ ഇതിന്റെ വ്യാവസായികാടിസ്ഥാനത്തിലുള്ള കൃഷി 1930-ൽ തുടങ്ങി; രണ്ടാം ലോകമഹായുദ്ധത്തിൽ ഫിലിപ്പീൻസിലെ ജപ്പാൻ അധിനിവേശം അവിടുന്നുള്ള ഇതിന്റെ വരവിനെ ബാധിച്ചു.
ഇന്ന് വ്യാവസായികാടിസ്ഥാനത്തിൽ ഈ വാഴച്ചെടി കൃഷി ചെയ്യപ്പെടുന്നത് ഫിലിപ്പീൻസ് , ഇക്വഡോർ , കോസ്റ്റ റീക്ക എന്നിങ്ങനെ മൂന്നു രാജ്യങ്ങളിൽ മാത്രമാണ്.
ഇതിന് എറ്റവുമേറെ വിളവു ലഭിക്കുന്നത് കോസ്റ്റ റീക്കയിലാണ് .
അവലംബം ↑ അബാക്കയെക്കുറിച്ച് Naturalfibres.org-ൽ Archived 2018-11-13 at the Wayback Machine .
1 2 "abaca."
22 January 2007
അബാബ്കോ (ചോപ്‍ടാങ്ക്) വർഗ്ഗം
അമേരിക്കൻ ഐക്യനാടുകളിലെ ചെസാപീക് ഉൾക്കടലിൽ (Chesapeake Bay) പതിക്കുന്ന ചോപ്റ്റാങ്ക് നദി യ്ക്കു സമീപം മേരിലാൻറിൻറെ കിഴക്കൻ തീരങ്ങളിൽ ഡെൽമാർവ (Delmarva) ഉപദ്വീപിൽ അധിവസിച്ചിരുന്ന തദ്ദേശീയ ഇന്ത്യൻ വർഗ്ഗമായിരുന്നു അബാബ്കോ.
ലോവർ ചോപ്‍ടാങ്ക് നദീതടത്തിനു സമാന്തരമായുള്ള പ്രദേശമായിരുന്നു പ്രധാന അധിവാസമേഖല.
ഈ അധിവാസ മേഖലയിൽ ഇന്നത്തെ   ടാൽബട്ട് (Talbot), ഡോർച്ചെസ്റ്റർ (Dorchester), കരോലിൻ (Caroline) കൌണ്ടികളും ഉൾപ്പെട്ടിരുന്നു.
ഇവർ ചോപ്‍ടാങ്ക് ഇന്ത്യൻസ് എന്ന പേരിലും അറിയപ്പെട്ടിരുന്നു.
കിഴക്കൻ അൽഗോങ്കിയൻ ഉപഗോത്രമായിരുന്നു ഇവരെന്നാന്നാണ് വിശ്വസിക്കപ്പെടുന്നത്.
1765 ൽ പ്രസിദ്ധീകരിക്കപ്പെട്ട തോമസ് ബേകണ് (Thomas Bacon) തൻറെ " ലാസ് ഓഫ് മേരിലാൻറ് " (Laws of Maryland) എന്ന് പുസ്തകത്തിലാണ് ഇവരെപ്പറ്റി ആദ്യപരാമർശനമുണ്ടാകുന്നത്.
ഇവർ ചോപ്റ്റാങ്ക് വർഗ്ഗത്തിൻറെ ഒരു ഉപവിഭാഗമായി ചില ചരിത്രകാരന്മാർ കണക്കുകൂട്ടുന്നു.
ചോപ്റ്റോങ്ക് വംശത്തിൽ അബാബ്കോ , ഹുട്സാവാപ് (Hutsawap), ടെക്വാസിമോ (Tequassimo) എന്നിങ്ങനെ മൂന്ന് അവാന്തരവിഭാഗങ്ങളുണ്ടായിരുന്നുവെന്നാണ് ഇവരുടെ മതം.
1600 കളിലെ ജോൺ സ്മിത്തിൻറെ ചെസാപീക്ക് ഉൾക്കടൽ മേഖലയിലെ ( Chesapeake ) പര്യവേക്ഷണ രേഖകളിൽ ഈ വർഗ്ഗത്തെക്കുറിച്ച് പരാമർശിക്കപ്പെട്ടിട്ടില്ല.
1837 ആയപ്പോഴേയ്ക്കും ഈ വർഗ്ഗം ഒന്നാകെ അംഗബലം ക്ഷയിച്ച് ഏതാനും ചില വ്യക്തികൾ മാത്രം ബാക്കിയായി.
ഇവർതന്നെ യഥാർത്ഥ അബാബ്കോകൾ മറ്റ് ഇന്ത്യൻ ഗോത്രങ്ങളുമായും ആഫ്രിക്കൻ വംശജരുമായി ലയിച്ചുള്ള മിശ്രവംശമായിരുന്നു.
അലോങ്കിയൻ ഭാക്ഷ സംസാരിച്ചിരുന്ന ചോപ്‍റ്റോക് ഇന്ത്യൻസ് സ്വതന്ത്രവർഗ്ഗമായിരുന്നുവെങ്കിലും സാസ്ക്കാരികമായും ഭാഷാപരമായും ഇവർ തൊട്ടു തെക്കുള്ള വിശാല പാരമൌണ്ട് ചീഫ്ഡമായ നാൻറികോക്ക് വംശത്തോട് ബന്ധപ്പെട്ടിരുന്നു.
കിഴക്കൻ തീരങ്ങളിൽ ഇവർക്കായിരുന്നു പ്രാമുഖ്യം.
ഇംഗ്ളീഷ് കുടിയേറ്റക്കാരുടെ ആഗമനത്തോടെ ഗോത്രങ്ങളുടെ ചരിത്രം വിവിധ പാതകളിലേയ്ക്കു വഴിതിരിഞ്ഞുപോയി.
ചൊപ്റ്റ്ങ്ക് വർഗ്ഗക്കാർ യൂറോപ്യൻ അധിനിവേശകരുമായി നല്ല ബന്ധത്തിലായിരുന്നു.
വിജാതീയ വിവാഹബന്ധങ്ങളിലൂടെയും മറ്റും ഇവരിൽ ഏതാനുംപേർ മുഖ്യധാരാ സമൂഹത്തിലെത്തിച്ചേർന്നു.
ഏതാനും പിൻതുടർച്ചക്കാർ നിലനിന്നുവെങ്കിലും മറ്റനേകം ചെറിയ ഗോത്രവർഗ്ഗങ്ങളെപ്പോലെ ഒരു പ്രത്യേക സമൂഹമായി നിലനില്ക്കാനുള്ള ശ്രമം അവർ എന്നെന്നേയ്ക്കുമായി അവസാനിപ്പിച്ചു.
ചോപ്ടാങ്ക് , മെരിലാൻറ് , ചോപ്റ്റാങ്ക് മിൽസ് , ഡിലാവെയർ എന്നീ പേരുകൾ നദിയുടെ പേരിൽ നിന്നാണുത്ഭവിച്ചത്.
ആദ്യകാല വെള്ളക്കാരായ കുടിയേറ്റക്കാർ എത്തിയ കാലത്ത് ഒരു ചൊപ്റ്റാങ്ക് ഇന്ത്യൻ ഗോത്രത്തലവൻറെ പേരായിരുന്നു യഥാര്ത്ഥത്തിൽ അബാബ്കോ എന്ന നാമം.
സാൻറി ഹിൽ പോയിന്റ്  ( കേംബ്രിഡ്ജിന് പടിഞ്ഞാറ്) മുതൽ എൽ ഡോൺ (ഇന്നത്തെ ബോണ്ണി ബ്രൂക്ക്) വരെ, ഇന്നത്തെ കേംബ്രിഡ്ജ് ഉൾപ്പെടെയുള്ള പ്രദേശത്തായിരുന്നു അദ്ദേഹവും ജനങ്ങളും അധിവസിച്ചിരുന്നത്.
ഈ പ്രദേശം 40 മാച്ച് കോട്ടുകൾക്കു (ഒറ്റ വൂളൻ ബ്ലാങ്കറ്റ് ഉപയോഗിച്ചു നിർമ്മിക്കുന്നതും ശരീരം മൂടിപ്പൊതിയുന്ന ഒറ്റവസ്ത്രം) പകരമായി ഇംഗ്ലീഷുകാർ ഇവരിൽ നിന്നു കൈവശപ്പെടുത്തി.
ആദ്യകാല കുടിയേറ്റക്കാർ ഈ വർഗ്ഗത്തിൻറെ രാജാവിൻറെ പേര് വർഗ്ഗത്തെ മുഴുവനായി സൂചിപ്പിക്കുവാൻ ഉപയോഗിച്ചുവന്നു.
അതോടൊപ്പം അവരുടെ വില്ലേജ് “കിങ്ങ് അബാബ്കോസ് ടൌൺ” എന്നും അറിയപ്പെട്ടു.
ചോപ്‍ടാങ്ക് ഇന്ത്യൻസ് എന്ന പേരിലും ഈ വർഗ്ഗം അറിയപ്പെട്ടു.
ചോപ്‍ടാങ്ക് എന്ന വാക്ക് നാൻറികോക്ക ഭാക്ഷയിലെ  " tshapetank" നിന്ന് ഉടലെടുത്തതാണ്.
ഇതിനർത്ഥം "a stream that separates" അഥവാ "place of big current" എന്നൊക്കെയാണ്.
വെള്ളക്കാർ എത്തിയതിനു ശേഷം അബാബ്കോകൾ ഏകദേശം 1600 പേരായി ചുരുങ്ങി.
1669 ലും 1671 ലുമായി, ചോപ്റ്റാങ്ക്സ്, ഹറ്റ്സാവാപ്, ടെക്വിസ്സിനോ ചീഫുകൾക്കൊപ്പം ചേർന്ന് അബാബ്കോ വർഗ്ഗക്കാർ കുടിയേറ്റക്കാരുമായി ആദ്യ സമാധാനഉടമ്പടിയുണ്ടാക്കുകയും ചൊപ്റ്റാങ്ക് റിസർവ്വേഷൻ ( McCallister ) ഈ വർഗ്ഗങ്ങൾക്കായി മാത്രം നീക്കിവയ്ക്കുവാൻ ഈ സമാധാന ഉടമ്പടി ഒപ്പുവച്ചതിലൂടെ സാധിച്ചു.
1676 ൽ ഹറ്റ്സാവാപ്, ടെക്വിസ്സിനോ ഗോത്രങ്ങളോടൊപ്പം ചേർന്ന് ചീഫ് അബാബ്കോ, ഇംഗ്ലീഷുകാരുടെയു നാൻറികോക്ക് ‘രാജാവ്’ “ഉന്നകോകാസിമ്മോണും” ഇടയില് ഒരു മധ്യസ്ഥൻ ആയി പ്രവർത്തിച്ചു.
1669 ലെ സമാധാന ഉടമ്പടിയുടെ കാലത്ത് ഡിലാവെയർ”(മിൻക്വാസ്)  വർഗ്ഗക്കാർ അവശിഷ്ട “ വിക്കാമിസ്സെസ് ” (Wickamisses) വർഗ്ഗവുമായി സഖ്യം ചെയ്ത് ചോപ്ടാങ്ക് വർഗ്ഗക്കാരെ ഉപദ്രവിച്ചിരുന്നു.
എന്നിരുന്നാലും അബാബ്ക്കോ വർഗ്ഗക്കാരുടെ പ്രധാന ശത്രുക്കൾ സെനെക്കാസ് (Senecas) (വടക്കൻഇന്ത്യൻസ്) ആയിരുന്നു.
സെനെക്കാസ് വർഗ്ഗക്കാർ ചോപ്റ്റാങ്കുകളെ തടവുകരായി പിടിച്ചിരുന്നു.
1683 ൽ ഇംഗ്ലീഷ് കുടിയേറ്റക്കാരുടെ മദ്ധ്യസ്ഥതയില് ആകെയുള്ള തടവുകാരിൽ നിന്ന് 14 ചോപ്ടാങ്ക് തടവുകാർ വിട്ടയയ്ക്കപ്പെട്ടു.
വിട്ടയയ്ക്കപ്പെട്ടവരിൽ അബാബ്കോ രാജാവിൻറെ പുത്രിയും ഉൾപ്പെട്ടിരുന്നു.
1681 ൽ ചീഫ് അബാബ്കോ, നാൻറികോക്കുകളോട് ഇംഗ്ലീഷുകാർക്കെതിരെ തങ്ങളോടൊപ്പം അണി ചേരുവാൻ അഭ്യർത്ഥിച്ചു.
പക്ഷേ ഈ അഭ്യർത്ഥന നിരസിക്കപ്പെട്ടു.
അബാബ്കോ ചീഫിൻറെ മരണത്തിനു ശേഷം അദ്ദേഹത്തിൻറെ പുത്രൻ നെറ്റ്ഗുഘ്‍വൌഗ്ടോൺ (Netgughwoughton) ചീഫ് ടെക്വിസ്സിനോയോടൊപ്പം നാൻറികോക്സിൻറെ രാജാവിനെ തെരഞ്ഞെടുക്കുന്നതിനോടനുബന്ധിച്ച് ഇംഗ്ലീഷുകാരുടെ ഉപദേശം ആരാഞ്ഞു.
1701 ൽ അവരുടെ ചീഫ് വിനികോകോ (Winicaco) ആയിരുന്നു.
1702 ൽ അദ്ദേഹത്തിൻറെ മരണശേഷം ജനങ്ങൾ റിസർവ്വേഷൻറെ പരിധിയ്ക്കുള്ളിലെ ജീവിതത്തിൽ അസംതൃപ്തരായിത്തീർന്നു.
ജനങ്ങളിൽ കുറച്ചുപേർ വിശാലായതും വേട്ടയാടാൻ പറ്റിയ ഭൂമിയുള്ളതും ഇംഗ്ലീഷ് കുടിയേറ്റക്കാരുടെ ഉപദ്രവം കുറവുള്ളതുമായ ഉൾവനങ്ങളിലേയ്ക്ക് സഞ്ചരിച്ചു.
ചോപ്ടാങ്കുകൾ അവർക്കു നീക്കിവച്ച റിസർവേഷൻറെയുള്ളിൽ അധിവസിക്കാനാരംഭിച്ചതോടെ അവരുടെയിടെയിലെ വിവിധ ഗോത്രങ്ങളിൽ നിലനിന്നരുന്ന വർഗ്ഗഭേദ ചിന്ത അപ്രത്യക്ഷമായി.
ടെക്വിസിനോകളെ പ്രത്യേക വർഗ്ഗമായി പരാമർശിച്ചിരുന്നത് അവസാനിച്ചു.
ഹറ്റ്സാവാപ് എന്ന വിഭാഗത്തെക്കുറിച്ച് 1727 നു ശേഷം പരാമർശനം വന്നതേയില്ല.
1726 ലെ ഒരു നിയമപ്രമാണം അനുസരിച്ച് അബാബ്കോകളും ഹറ്റ്സ്‍വാപ്പുകളും യോജിച്ച് "the 2 nations" എന്നു വിശേഷിപ്പിക്കപ്പെട്ടു.
ചീഫ് വിനികാകോയുടെ മരണത്തിനു ശേഷം മകൾ ബെറ്റ് കാകോ (Betty Cacoe) രാജ്ഞിയായി തെരഞ്ഞെടുക്കപ്പെട്ടു.
1722 ലെ പ്രമാണങ്ങളിൽ അവരുടെ പേര് രേഖപ്പെടുത്തപ്പെട്ടിരിക്കുന്നു.
1727 വരെ അവർ ഈ വർഗ്ഗത്തിൻറെ രാജ്ഞിയായി തുടർന്നു.
നിർഭാഗ്യവശാൽ ചോപ്ടാങ്ക് ഇന്ത്യൻ റിസർവേഷനിലെ ബാക്കിയുള്ള ഏതാനും പ്രദേശങ്ങളൊഴികെ, ഭൂരിപക്ഷം ഭൂമിയും കുടിയേറ്റക്കാർക്കു കൈമാറിയ ഭരണാധികാരിയായി അവർ ഓർമ്മിക്കപ്പെടുന്നു.
റിസർവേഷൻ കൈമാറ്റം ചെയ്യപ്പെട്ടതിനു ശേഷം കുടിയേറ്റക്കാർ കുത്സിത മാർഗ്ഗങ്ങളിലൂടെ റിസർവ്വഷൻ ഭൂമിയുടെ അവകാശികളായിത്തീർന്നു.
14 പ്രത്യേകം പ്രത്യേകമായുള്ള പ്രമാണങ്ങളിലൂടെ 1692 നും 1720 നുമിടയ്ക്കുള്ള കാലഘട്ടത്തിൽ കുടിയേറ്റക്കാരുടെ നിയന്ത്രണത്തിലായിത്തീർന്നു.
1719 ൽ ടോംബിഷപ്പ് എന്ന ഇന്ത്യൻ വർഗ്ഗക്കാരൻ, തങ്ങളുടെ അധീനതയിലുള്ള ഭൂമി ഇംഗ്ലീഷ് കുടിയേറ്റക്കാർ കയ്യേറുന്നതിനെക്കുറിച്ച് ചോപ്ടാങ്ക് ഇന്ത്യൻസിനു വേണ്ടി, മേരിലാൻറ് അസംബ്ലിയൽ ഒരു പരാതി സമർപ്പിച്ചിരുന്നു.
യൂറോപ്യൻ കുടിയേറ്റക്കാർ ഇറക്കുമതി ചെയ്ത സാംക്രമിക രോഗങ്ങളോട് തീരെ പ്രതിരോധശേഷിയില്ലാത്തതിനാൽ ചോപ്ടാങ്ക് ഇന്ത്യൻസിൻറെ അംഗസംഖ്യ ഗണ്യമായി കുറഞ്ഞു.
ഭൂമി കുറഞ്ഞു വന്നതും ജീവസന്ധാരണ മാർഗ്ഗങ്ങൾ അടഞ്ഞതും യൂറോപ്യന്മാരുടെ സമ്മാനമായ ക്ഷയം, വസൂരി, രതിജന്യരോഗങ്ങൾ എന്നിവയാലും ഈ വർഗ്ഗക്കാരിലെ ഭൂരിപക്ഷവും മരണമടഞ്ഞു.
അവരുടെ ഉപഗോത്രമായിരുന്ന നാൻറികോക്ക്സും ചോപ്ടാങ്കുകളിൽപ്പെട്ട ഏതാനു പേരും 1744 ൽ വടക്കൻ മേഖലയിലേയ്ക്ക് പോയി.
കുറച്ചു പേർ റിസർവ്വേഷനിൽത്തന്നെ തുടരുകയും ചെയ്തു.
1792 ൽ വില്ലയം വാൻസ് മുറേ തൻറെ  ഗോത്രവർഗ്ഗപഠനത്തെക്കുറിച്ചുള്ള ചില പ്രബന്ധങ്ങൾ തോമസി ജാഫേർസനു സമർപ്പിച്ചിരുന്നു.
ഇതിൽ ചോപ്ടോങ്ക് വർഗ്ഗം വെറും 9 പേർ മാത്രമുള്ള സംഘമായി ചുരുങ്ങിയ കാര്യം ചൂണ്ടിക്കാട്ടിയിരുന്നു.
ഇവർ സെഡർ മരത്തൊലികൾ കൊണ്ട് മേഞ്ഞ നാല് പഴയ വിഗ്‍വാമുകളിൽ (റ്റീപ്പീ, കുടിൽ എന്നിവ) കഴിയുന്നതായി പറഞ്ഞിരുന്നു.
ഇവരെ നയിച്ചിരുന്നത് രാജ്ഞി മേരി മൾബറിയായിരുന്നു.
1801 ൽ മേരി മൾബറി മരണമടയുകയും അവരുടെ അധീനതയിലുണ്ടായിരുന്ന 20 ഏക്കറോളം ഭൂമി സംസ്ഥാനത്തിൻറെ അധീനതയിലാകുകയും ചെയ്തു.
1856 ലെ ഒരു മേരിലാൻറ് ആക്ടിൽ ചോപ്ടാങ്കുകളുടെ ഭൂമി, അവർ ഒരു വർഗ്ഗമായി നിലവിലില്ലാത്തതിനാൽ ഒരു പാഴ്നിലമായി പരിഗണിച്ച് പഴയ പ്രമാണം റദ്ദാക്കി ഭൂമി സംസ്ഥാനത്തോടു ചേർത്തതായി രേഖപ്പെടുത്തിയിരിക്കുന്നു.
ഈ വർഗ്ഗക്കാർ കിഴക്കൻ അലോങ്കിയൻ ഭാഷാ കുടുംബത്തിൽപ്പെട്ട "നാൻറികോക്ക്" ഭാഷയാണ് സംസാരിച്ചിരുന്നുത്.
ഈ ഭാഷ ഡിലാവെയർ ഭാഷയുമായി അടുത്ത ബന്ധമുണ്ടായിരുന്നു.
അവലംബം ↑ "Choptank River Basin" Archived 2011-04-20 at the Wayback Machine .
, Dept of Natural Resources, Maryland, accessed 18 Mar 2010 ↑ Wayne E. Clark, "Indians in Maryland, an Overview" , Maryland Online Encyclopedia', 2004-2005, accessed 18 Mar 2010 ↑ Wayne E. Clark, "Indians in Maryland, an Overview" , Maryland Online Encyclopedia', 2004-2005, accessed 18 Mar 2010 ↑ ↑ Terry Plowman, "Native Americans of Delmarva" Archived 2013-11-03 at the Wayback Machine .
, Delmarva Millennium , Vol.
1, 1999, accessed 18 Mar 2010 ↑ Choptank River Basin Archived 2011-04-20 at the Wayback Machine .
, Dept of Natural Resources, Maryland, accessed 18 Mar 2010 ↑ Nanticoke Language , Native Languages of the Americas, accessed 18 Mar 2010 ↑ Nanticoke Tribe , Native Languages of the Americas, accessed 18 Mar 2010
അബാക്റ്റോക്രോമിസ് ഇംഗ്ലീഷ് വിലാസം https://ml.wikipedia.org/wiki/Abactochromis
സിക്ലിഡ്കുടുംബത്തിൽപ്പെട്ട ഒരു മത്സ്യമാണ് അബാക്റ്റോക്രോമിസ് .
ഇത് ഒരു ഏകവർഗ്ഗ ജനുസ്സാണ്.
അതായത് ഈ ജനുസ്സിൽ ഒരു സ്പീഷീസ് മാത്രമേ ഉള്ളൂ.
പണ്ട് മെലനോക്രോമിസ് ലബ്രൊസസ് എന്നായിരുന്നു ശാസ്ത്രീയനാമം.
മറ്റുള്ളവരിൽ നിന്നും മാറിനിൽക്കുന്നത് എന്ന ആശയത്തിലാണ് ഈ പേരു ഇതിനു നൽകിയിട്ടുള്ളത്
ഈ മത്സ്യം മലാവി , മൊസാംബിക് ടാൻസാനിയ പ്രദേശങ്ങളിൽ കാണപ്പെടുന്നു.
ഇതിന്റെ സ്വാഭാവിക വാസസ്ഥലം മലാവി തടാകം എന്ന ശുദ്ധജലതടാകം കിട്ടിയതി വലിയതിനു 119 mm (4.7 in) നീളമുണ്ട്.
അവലംബം വിക്കിസ്പീഷിസിൽ അബാക്റ്റോക്രോമിസ് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Abactochromis labrosus .
അബാദ് ന്യൂക്ലിയസ് മാൾ ഇംഗ്ലീഷ് വിലാസം https://ml.wikipedia.org/wiki/Abad_Nucleus_Mall
കൊച്ചിയിൽ സ്ഥിതിചെയ്യുന്ന ഷോപ്പിംഗ് മാളാണ് അബാദ് ന്യൂക്ലിയസ്.
മരട് എന്നസ്ഥലത്താണ് ഈ മാൾ പ്രവർത്തിക്കുന്നത്.
ദേശീയപാത 544 ൽ നിന്നും 1.5 കിലോമീറ്റർ മാറിയാണ് ഈ മാൾ.
125,000 ചതുരശ്ര അടി കച്ചവടസ്ഥാപനങ്ങൾപ്രവർത്തിക്കാനുള്ള സ്ഥലം ഈ മാളിലുണ്ട്.45,000 ചതുരശ്ര അടി സ്ഥലം ഓഫീസുകൾക്കായി മാറ്റിവച്ചിരിക്കുന്നു.
ഇന്ത്യയിലെ ആദ്യത്തെ LEED സാക്ഷ്യപ്പെടുത്തിയ ഗ്രീൻ മാളാണിത്.
ചിത്രശാല ന്യൂക്ലിയസ് മാൾ പ്രവേശന കവാടം പേര് മേലാപ്പ് അകവശം കടകൾ നിലകൾ ഗെയിം സെന്റർ ഫുഡ് കോർട്ട് നടുത്തളം എസ്കലേറ്ററുകൾ Abad Nucleus Mall എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആലെപൂ ഇംഗ്ലീഷ് വിലാസം https://ml.wikipedia.org/wiki/Alepu
ബൾഗേറിയയിൽ കരിങ്കടലിന്റെ തീരം ചേർന്ന് കിടക്കുന്ന ചതുപ്പാണ് ആലെപൂ .
ഇത് സ്ഥിതി ചെയുന്നത് ബൾഗേറിയയിലെ ബുർഗിസ് പ്രവിശ്യയിൽ ആണ് .
ഇതിന്റെ വ്യാപ്തി 167 ഹെക്ടർ ആണ് .
1986 ൽ ഇത് സംരക്ഷിത മേഖലയായി പ്രഖ്യാപിച്ചു .
പക്ഷിനിരീക്ഷകർക്ക് വളരെയേറെ പ്രിയപ്പെട്ടതായി മാറിയ ഈ പ്രദേശത്തതു നീർ പക്ഷികൾ അനവധിയായി കാണപ്പെടുന്നു.
നേരിടുന്ന പ്രധാന പ്രശ്നങ്ങൾ
അധികാരികളുടെ കെടുകാര്യസ്ഥത കാരണം ഇവിടെ അനധികൃതമായി നടക്കുന്ന വേട്ടയാടൽ മീൻപിടുത്തവും ആണ് ഈ പ്രദേശം ഇന്ന് നേരിടുന്ന പ്രധാന പ്രശ്നങ്ങൾ .
അവലംബം പുറത്തേക്കുള്ള കണ്ണികൾ Alepu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Alepu road sign with the swamp in the background The beach across from Alepu, with the St. Thomas resort to the right Burgas Province, Bulgaria
ആലോക് ഇംഗ്ലീഷ് വിലാസം https://ml.wikipedia.org/wiki/Aalok
‍ആസാരൺ ലൊംനാതെ രചിച്ച ചെറുകഥകളുടെ സമാഹാരമാണ് ആലോക് (ചെറുകഥ).
ആലുവ ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Aluva_Siva_Temple
10°07′01″N 76°21′13″E ﻿ / ﻿ 10.11707°N 76.353537°E ﻿ / 10.11707; 76.353537
കേരളത്തിൽ എറണാകുളം ജില്ലയിലെ ആലുവയിൽ പെരിയാറിന്റെ തീരത്താണ് ആലുവ ശിവക്ഷേത്രം സ്ഥിതിചെയ്യുന്നത്.
ത്രിമൂർത്തികളിൽ ഒരാളായ ശ്രീ  മഹാദേവനാണ് പ്രധാന പ്രതിഷ്ഠ.
പെരിയാർ മണപ്പുറത്ത് എല്ലാ വർഷവും കുംഭമാസത്തിൽ ആഘോഷിക്കുന്ന മഹാശിവരാത്രി പ്രസിദ്ധമാണ്.
ലക്ഷക്കണക്കിന് ആളുകൾ അന്നേ ദിവസം ആലുവാ മണപ്പുറത്ത് ശിവരാത്രി ആഘോഷിക്കാൻ ഒത്തുകൂടുന്നു.
ശിവരാത്രിക്ക് ആലുവ മണപ്പുറത്ത് ബലിയർപ്പിച്ചാൽ മരിച്ച ബന്ധുക്കൾക്ക് മോക്ഷം ലഭിക്കും എന്ന വിശ്വാസം ധാരാളം ഭക്തരെ ആകർഷിക്കുന്നു.
ശിവരാത്രി കൂടാതെ കർക്കടകവാവിനും ഇവിടെ ധാരാളം ഭക്തർ ബലിയിടാൻ വരാറുണ്ട്.
ധനുമാസത്തിലെ തിരുവാതിര ആണ് മറ്റൊരു പ്രധാന ആഘോഷം.
പരശുരാമൻ പ്രതിഷ്ഠ നടത്തിയ 108 ശിവക്ഷേത്രങ്ങളിൽ ഒന്നാണ് ആലുവാ ശിവക്ഷേത്രം ത്രേതായുഗത്തിൽ ശ്രീരാമൻ പക്ഷി ശ്രേഷ്ഠനായ ജടായുവിന് അന്ത്യാകർമ്മങ്ങൾ നിർവഹിച്ചത് ആലുവ ശിവക്ഷേത്രത്തിലാണെന്നാണ് ഐതിഹ്യം.
തന്മൂലം ഇവിടെ ബലിയിടുന്നത് അത്യധികം വിശേഷമായി കൊണ്ടാടുന്നു.
പെരിയാറിന്റെ തീരത്ത് ആലുവാ മണപ്പുറത്ത് എല്ലാ വർഷവും കുംഭമാസത്തിൽ ശിവരാത്രി ദിനത്തിൽ കൊണ്ടാടുന്ന ഹൈന്ദവ ആഘോഷമാണ് ആലുവാ ശിവരാത്രി.
ശിവരാത്രിക്കുശേഷമുള്ള ദിവസം രാവിലെ തീർത്ഥാടകർ പിതൃക്കൾക്ക് ബലിയർപ്പിക്കുന്നു.
പ്രകൃതിയുടെ നിയന്ത്രണത്തിൽ സ്വഭാവികമായി ആറാട്ട് നടക്കുന്ന ചുരുക്കം ക്ഷേത്രങ്ങളിൽ ഒന്നാണ് ആലുവ ശിവക്ഷേത്രം.
മഴക്കാലത്ത്‌ പെരിയാർ നിറഞ്ഞൊഴുകി വിഗ്രഹം വെള്ളത്തിൽ മുങ്ങുമ്പോളാണ് ഇവിടെ ആറാട്ട്‌ നടക്കുക എന്നത് ഈ ക്ഷേത്രത്തിന്റെ പ്രത്യേകതയാണ്.
ചമ്രവട്ടം അയ്യപ്പക്ഷേത്രം , താണിക്കുടം ഭഗവതി ക്ഷേത്രം , ഊരമന ശാസ്താക്ഷേത്രം , തൃപ്പുലിക്കൽ ശിവക്ഷേത്രം എന്നിവയാണ് ഇതുപോലെ സ്വഭാവികമായി ആറാട്ട് നടക്കുന്ന കേരളത്തിലെ മറ്റ് ക്ഷേത്രങ്ങൾ.
വിശേഷ ദിവസങ്ങൾ കുംഭത്തിലെ മഹാശിവരാത്രി ധനുമാസ തിരുവാതിര പ്രദോഷ ശനിയാഴ്ച ഞായറാഴ്ച, തിങ്കളാഴ്ച എന്നി ദിവസങ്ങളും മഹാദേവന് പ്രധാനമാണ്.
മുഖ്യവഴിപാടുകൾ
ധാര, പിൻവിളക്ക്, മൃത്യുഞ്ജയ അർച്ചന, മൃജ്യുഞ്ചയ ഹോമം ചിത്രശാല മഹാദേവക്ഷേത്രം ക്ഷേത്രത്തിന്റെ പേര് ക്ഷേത്രത്തിന്റെ ഭരണ കാര്യാലയം അവലംബം ↑ {{ cite news }} : Check date values in: | accessdate= ( help )
ആലുവ ശിവരാത്രി ഇംഗ്ലീഷ് വിലാസം https://ml.wikipedia.org/wiki/Aluva_Sivarathri_festival
10°07′01″N 76°21′13″E ﻿ / ﻿ 10.11707°N 76.353537°E ﻿ / 10.11707; 76.353537 പെരിയാറിൻറെ തീരത്തുള്ള ശിവക്ഷേത്രം
എറണാകുളം ജില്ലയിലെ ആലുവ മണപ്പുറത്ത് എല്ലാ വർഷവും കുംഭമാസത്തിൽ ശിവരാത്രി ദിനത്തിൽ കൊണ്ടാടുന്ന പ്രസിദ്ധമായ ഹൈന്ദവ ആഘോഷമാണ് ആലുവാ ശിവരാത്രി .
ഫെബ്രുവരി-മാർച്ച് മാ‍സങ്ങളിലാണ് മലയാളമാസമായ കുംഭം വരിക.
പെരിയാറിന്റെ തീരത്തുള്ള പരമശിവന്റെ ക്ഷേത്രത്തിലാണ് ശിവരാത്രി ആഘോഷിക്കുന്നത്.
ലക്ഷക്കണക്കിന് ആളുകൾ എല്ലാ ശിവരാത്രിക്കും ആലുവാമണപ്പുറത്ത് ശിവരാത്രി ദിവസം രാത്രി ഉത്സവം ആഘോഷിക്കാൻ ഒത്തുകൂടുന്നു.
ശിവരാത്രിക്കുശേഷമുള്ള ദിവസം രാവിലെ തീർത്ഥാടകർ പിതൃക്കൾക്ക് ബലിതർപ്പണം നടത്തുന്നു.
ചിത്രശാല Aluva Sivarathri festival എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബലിതർപ്പണത്തിനായി തയ്യാറാക്കിയ ബലിപ്പുരകൾ മഹാദേവക്ഷേത്രം മണപ്പുറത്തെ ശിലാഫലകം ശിലാഫലകം ക്ഷേത്രത്തിന്റെ പേര് ശിവരാത്രിക്കാലത്ത് നിർമ്മിക്കുന്ന താത്കാലിക പാലം ബലിപ്പുരകൾ ബലിതർപ്പണം നടത്തുന്നു പിണ്ഡം പുഴയിൽ ഒഴുക്കുന്നു ബലിതർപ്പണത്തിനുള്ള സാധനങ്ങൾ
ആലുവാംകുടി ശ്രീ മഹാദേവ ക്ഷേത്രം
പത്തനംതിട്ട ജില്ലയിലെ പർവത വനങ്ങളിൽ സ്ഥിതി ചെയ്യുന്ന ഒരു പുരാതന ഹൈന്ദവ ക്ഷേത്രമാണ് ആലുവാംകുടി ശ്രീ മഹാദേവ ക്ഷേത്രം .
പരശുരാമൻ സൃഷ്ടിച്ചതാണ് ഈ ശിവക്ഷേത്രമെന്ന് പറയപ്പെടുന്നു.
ഈ ക്ഷേത്രത്തിൽ രാമൻ പൂജകൾ നടത്തിയിരുന്നതായി ദേവപ്രശ്നം (ജ്യോതിഷ ആചാരം) സമയത്ത് കണ്ടെത്തി.
ക്ഷേത്രത്തിന് ഏകദേശം 2000 വർഷത്തിലേറെ പഴക്കമുണ്ടെന്ന് പുരാവസ്തു വകുപ്പ് അറിയിച്ചു.
വളരെക്കാലം ഉപേക്ഷിക്കപ്പെട്ട ഈ ക്ഷേത്രം പിന്നീട് 1940-കളിൽ ഒരു വേട്ടക്കാരൻ കണ്ടെത്തി.
ഗുരുനാഥൻമണ്ണ്, തേക്കുതോട് തുടങ്ങിയ സ്ഥലങ്ങളിൽ താമസിക്കുന്നവരാണ് ആദ്യം ക്ഷേത്രത്തിലെത്തി പരിശോധന നടത്തിയത്.
ഇപ്പോൾ എല്ലാ മലയാള മാസവും ഒന്നാം തീയതി പതിവ് പൂജകൾ നടത്താറുണ്ട്.
വീണ്ടും കണ്ടെത്തിയതു മുതൽ എല്ലാ വർഷവും ശിവരാത്രി ദിനത്തിൽ പ്രത്യേക പൂജകളും ഉത്സവങ്ങളും നടത്താറുണ്ട്.
റാന്നി ഫോറസ്റ്റ് ഡിവിഷനിലെ വടശ്ശേരിക്കര റേഞ്ചിൽ ഉൾപ്പെടുന്ന വനത്തിനുള്ളിലാണ് ക്ഷേത്രം സ്ഥിതി ചെയ്യുന്നത്.
ഗുരുനാഥൻമണ്ണും തോമ്പക്കുളവുമാണ് അടുത്തുള്ള പ്രശസ്തമായ സ്ഥലങ്ങൾ.
ആലൂ പൊറോട്ട ഇംഗ്ലീഷ് വിലാസം https://ml.wikipedia.org/wiki/Aloo_paratha
പോഷക സമൃദ്ധവും സ്വാദിഷ്ഠവുമായ ഒരു ഇന്ത്യൻ പ്രഭാത-ഭക്ഷണമാണ് ആലൂ പൊറോട്ട ( Hindi : आलू पराठा , Marathi : बटाटा पराठा , Urdu : آلو پراٹھا ‎ ) ("potato paratha") .
സാധാരണയായി ഉത്തരേന്ത്യയിലും പാകിസ്താനിലും ആണ് ഇത് പ്രചാരത്തിലുള്ളത്.
പേരുപോലെ തന്നെ ഉരുളക്കിഴങ്ങാണ് ഇതിലെ പ്രധാന ചേരുവ.
ഉടച്ചെടുത്ത ഉരുളക്കിഴങ്ങിൽ മസാല ചേർത്ത മിശ്രിതം പുളിക്കാത്ത ഗോതമ്പ് മാവ് പരത്തി അതിനോടു കൂടെ ഉരുളക്കിഴങ്ങ് മിശ്രിതവും ചേർത്ത് പരത്തിയ ശേഷം നെയ് ചേർത്ത് തവ യിൽ ചുട്ടെടുത്താണ് ആലൂ പൊറോട്ട ഉണ്ടാക്കുന്നത്.
വെണ്ണ , ചട്നി , തൈര് , അച്ചാറുകൾ എന്നിവയോടു കൂടെ ആലൂ പൊറോട്ട വിളമ്പാറുണ്ട്.
അവലംബം ആലൂ_പൊറോട്ട എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആലുവ വിദ്യാഭ്യാസ ജില്ലയിലെ വിദ്യാലയങ്ങൾ
ആലുവ വിദ്യാഭ്യാസ ജില്ലയിലെ  ഹൈസ്കൂളുകൾ ഗവൺമെന്റ് ഹൈസ്ക്കൂളുകൾ SLNo School Code School Name School Name 1 25003 Govt.
H. S. S. Edathala ഗവ.
എച്ച് എസ് എസ് എടത്തല 2 25004 GHS KUTTAMASSERY ഗവ.
എച്ച്.എസ്.എസ്.കുട്ടമശ്ശേരി 3 25005 Govt.
H. S. Mudickal ഗവ.
എച്ച് എസ്.മുടിക്കൽ 4 25007 Govt.
H. S. S. for Girls Aluva ഗവ..
ജി.എച്ച്.എസ്.എസ്.ആലുവ 5 25014 Govt.
H. S. S. Eloor ഗവ.
എച്ച് എസ് എസ് ഏലൂർ 6 25057 Govt.
H. S. S. Muppathadom ഗവ.
എച്ച് എസ്. എസ്.മുപ്പത്തടം 7 25073 Govt.
H. S. S. South Vazhakulam ഗവ.
എച്ച് എസ് എസ് സൗത്ത് വാഴക്കുളം 8 25074 Govt.
H. S. S. South Ezhippuram ഗവ.
എച്ച് എസ്. എസ് .
സൗത്ത് ഏഴിപ്പുറം 9 25084 Govt.
H. S. S And V. H. S. S. Kalamassery ഗവ.
വി എച്ച് എസ് എസ് കളമശ്ശേരി 10 25095 Govt.